CELEX: 62019TN0025
Language: hu
Date: 2019-01-11 00:00:00
Title: T-25/19. sz. ügy: 2019. január 11-én benyújtott kereset – AD kontra ECHA

18.3.2019   
            
            
               HU
            
            
               Az Európai Unió Hivatalos Lapja
            
            
               C 103/49
            
         
      2019. január 11-én benyújtott kereset – AD kontra ECHA
      (T-25/19. sz. ügy)
      (2019/C 103/64)
      Az eljárás nyelve: angol
      
         Felek
      
      
         Felperes: AD (képviselők: L. Levi and N. Flandin ügyvédek)
      
         Alperes: Európai Vegyianyag-ügynökség (ECHA)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes 2018. március 28-i határozatát, amely nem hosszabbítja meg a felperes ECHA-val kötött munkaszerződését;
               
            
                  —
               
               
                  semmisítse meg az ECHA által 2018. március 9-én közzétett, FG II szerződéses alkalmazotti álláshelyre vonatkozó álláshirdetést, amennyiben az ugyanazon feladatokra ajánl fel álláshelyet, mint amelyeket a felperes az ideiglenes alkalmazotti szerződése időtartama alatt ellátott;
               
            
                  —
               
               
                  amennyiben szükséges, semmisítse meg az alperes 2018. október 1-jei, a felperessel 2018. október 2-án közölt határozatát, amely elutasítja a meghosszabbítást mellőző határozattal szemben a felperes által előterjesztett panaszt;
               
            
                  —
               
               
                  rendelje el a felperes által elszenvedett vagyoni és nem vagyoni kár megtérítését;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, az ECHA által megállapított, a szerződések meghosszabbítási eljárására vagy a meghosszabbítás mellőzése esetén követendő eljárásra vonatkozó munkahelyi utasítások, valamint az egyenlő bánásmód elvének és a hátrányos megkülönböztetés tilalma elvének megsértésére alapított jogalap.
               
            
                  2.
               
               
                  A második, a kielégítő jellegű indokolásra vonatkozó kötelezettség megsértésére alapított jogalap.
               
            
                  3.
               
               
                  A harmadik, a védelemhez való jog és különösen a meghallgatáshoz való jog megsértésére alapított jogalap.
               
            
                  4.
               
               
                  A negyedik, a gondoskodási kötelezettség megsértésére alapított jogalap.
               
            
                  5.
               
               
                  Az ötödik, arra alapított jogalap, hogy az ECHA által a munkaszerződés meghosszabbítása mellőzésének igazolására felhozott okok nyilvánvalóan tévesek, és határkörrel való visszaélésre világítanak rá.